Aerial Yoga i ledbeća kristalna zvučna kupka
2026-04-12 09:30 - 11:00 (Europe/Zagreb) | Zen & Zest, Kralja Tomislava 7, Dubrovnik, Dubrovačko-neretvanska, 20000, Croatia
Pridruži nam se u nedjelju, 12.4. od 9:30 do 11:00h na posebnom iskustvu koje spaja pokret i duboko opuštanje.
Očekuje te kombinacija energizirajuće aerial yoga prakse u joga ljuljačkama i produženog opuštanja u lebdećem položaju uz zvučnu kupku s kristalnim zdjelama.
Što možeš očekivati?• nježno istezanje i rasterećenje kralježnice• jačanje tijela kroz podržane, sigurne pokrete• osjećaj lakoće i slobode u tijelu• duboku relaksaciju živčanog sustava• smanjenje stresa i napetosti• mentalnu jasnoću i unutarnji mir
Aerial yoga aktivira tijelo, poboljšava cirkulaciju i puni te energijom, dok zvučna kupka djeluje umirujuće, balansira i vraća fokus. Zajedno stvaraju savršenu kombinaciju koja će te resetirati, energizirati i pripremiti za ostatak dana
Mjesta su ograničena i obavezna je prijava putem ovog linka:https://forms.gle/6XHvnugCPTe1RMT87
Cijena:• 30 EUR• 25 EUR ako dolaziš u paru• 25 EUR za aktivne članove Zen & Zest studija
Dođi, opusti se, napuni baterije i započni nedjelju na najbolji mogući način

SUPER MARIO GALAXY FILM / The Super Mario Galaxy Movie
2026-04-12 15:00 - 16:30, 2026-04-14 16:30 - 18:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
U filmu koji pratimo nove dogodovštine Super Maria koji se upušta u svemirsku avanturu, istražuje kozmičke svjetove i suočava se s galaktičkim izazovima daleko od poznatog Kraljevstva gljiva.
Super Mario Galaxy Film je animirani film temeljen na svijetu Super Mario Bros. i prati Super Mario Bros. Film, koji je izašao 2023. godine i zaradio više od 1,3 milijarde dolara diljem svijeta. Oba naslova, prvi iz 2023. i Super Mario Galaxy Film producirali su Chris Meledandri iz Illuminationa i Shigeru Miyamoto iz Nintenda.
Film će sufinancirati Universal Pictures i Nintendo, a Universal Pictures će ga objaviti diljem svijeta. Film Super Mario Galaxy Movie režirali su povratnici filmaši Aaron Horvath i Michael Jelenic, prema scenariju povratnika scenarista Matthewa Fogela, a Brian Tyler se vraća kao skladatelj glazbe.

DJEČAK DUPIN 2 / Dolphin Boy 2
2026-04-12 16:45 - 18:15, 2026-04-13 17:00 - 18:30, 2026-04-15 17:30 - 19:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
U novoj animiranoj avanturi mladi Dupinko i njegov prijatelj navigator prevarama se bore protiv morskih čudovišta, vjerujući da ljudi ne bi smjeli zaboraviti morske junake. Međutim, njihovo putovanje poprima potpuno novi obrat kad Majid otkrije poruku u plutajućoj boci koja skriva lokaciju tajanstvenog napitka. Isplovivši navigatorovim brodom, oni susreću divljeg kita te šalju poziv u pomoć. Dupinko i njegovi suputnici kreću na opasno putovanje kako bi spasili Majida iz kandži divljeg kita. U međuvremenu stiže vijest da su u blizini Majidove lokacije pronađeni tragovi Dupinkovog oca. Potaknut željom da pronađe tragove svojih roditelja i otkrije vlastito ljudsko ime, Dupinko kreće u najveću životnu avanturu…

KADA TE JE STRAH STAVIŠ SRCE U USTA I NASMIJEŠIŠ SE
2026-04-12 18:00 - 19:30 | Kino dvorana Visia, Poljana Paska Miličevića 3, Dubrovnik, 20000, Croatia
Dvanaestogodišnja Anna živi s gluhom majkom u skromnom, ali toplom domu punom ljubavi. No kada krene u srednju školu, Anna ulazi u posve novi svijet. Djeca u novoj školi mahom su visokog socijalnog staleža i Annine teške financijske okolnosti postaju izvor srama. Snalažljiva Anna uspješno skriva svoju životnu situaciju, a uskoro pronalazi i novu saveznicu u Mari, inatljivoj feministici koja također živi sama sa svojim queer ocem.
Kada te strah staviš srce u usta i nasmiješiš se film je o klasnim razlikama, gluhoći, bliskosti i pronalasku vlastitog identiteta na putu od srama do ponosa.

GOSPODAR OLUJE: Legenda o Hammerheadu
2026-04-12 18:30 - 20:15, 2026-04-14 18:30 - 20:15 | Kino Sloboda, Luža 66, Dubrovnik, Dubrovačko-neretvanska, 20000, Croatia
Uspješni hrvatsko-američki biznismen i filmski producent Neb Chupin, koji iza sebe ima niz zapaženih holivudskih produkcija sa zvijezdama poput Johna Travolte i Johna Malkovicha, nakon osam godina predanog rada publici predstavlja dugo očekivani igrani film Gospodar Oluje.
Režiju i scenarij filma potpisuju Domagoj Mazuran, kojem je ovaj film debitantsko dugometražno ostvarenje te Zoran Lisinac, koredatelj i scenarist rekordnog regionalnog igranog hita Toma.
Tri vijeka nakon Velikog potopa, svijet se raspao u razbacane otoke, zauvijek izložene prijetnji ogromne, beskrajne Oluje. Jedina nada za sigurnost Otočana nalazi se u utvrđenoj gradskoj državi Argos — utočištu do kojeg se može stići samo kroz opasna iskušenja poznata kao Jahanje Oluje. Ipak, među njima tinja prkosna struja onih koji vjeruju da istinski spas ne leži unutar Argosa, već s one strane same Oluje.
Gospodar Oluje: Legenda o Hammerheadu prati odvažno putovanje dvoje mladih buntovnika sa otoka koji prkose sudbini. Odlučni da probiju zid vječne Oluje, zakoračit će u zabranjeno i nepoznato i razotkriti istinu o porijeklu svog svijeta – tajnu koju vjekovima brižno skrivaju besmrtni gospodari Argosa, tajanstveni Osnivači.
U filmu glume neke od najistaknutijih međunarodnih glumačkih zvijezda: James Cosmo (Game of Thrones), Caroline Goodall (Schindler’s List), Marco Ilsø (Vikings) i Sara Sofie Boussnina (Dune: Sisterhood). Rame uz rame sa njima, zapažene uloge imaju i značajna imena sa regionalne glumačke scene, uključujući Gorana Bogdana, Sergeja Trifunovića i Ivanu Dudić.
Film je sniman na Braču, Hvaru, Kornatima, Pagu, kao i u Splitu, Vodicama i Dubrovniku, čije prirodne ljepote i sirova energija oblikuju snažan i prepoznatljiv vizualni identitet filma.
Gospodar Oluje je prva autentična koprodukcija Holivuda i Hrvatske, nastala sa jasnom ambicijom da regiju predstavi kao ravnopravnog i relevantnog sudionika na svjetskoj filmskoj sceni. Ujedno, Gospodar Oluje predstavlja povijesni iskorak za regiju: ovo je prvi film u povijesti regionalnog filma koji će biti prikazivan u više od 300 kina u Sjedinjenim Američkim Državama.
Film je nastao uz podršku Hrvatskog audiovizualnog centra i Programa poticaja za snimanje u Hrvatskoj Filming in Croatia kao i Filmskog Centra Srbije.
Promijeni tijek. Pokreni oluju!

Uskrsni koncert u Cavtatu
2026-04-12 19:00 - 21:00 | Cavtat, Trumbićev put, Cavtat, Dubrovačko-neretvanska, 20210, Croatia
Zbor Libertas izvest će dio svojeg uskrsnog repertoara na koncertu u nedjelju, 12. travnja u Cavtatu. Koncert će se održati u Crkvi sv. Nikole u 19 sati. Uz zbor Libertas nastupit će i članice ženske klape Amfora.

PRIJATELJI DUBROVAČKOG DISTONAVANJA I ŠPERPLOČE
2026-04-12 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Svojih četrdeset godina postojanja Prijatelji dubrovačkog distonavanja i šperploče obilježili su koncertom na Stradunu, 30. prosinca 2025. godine u sklopu Dubrovačkog zimskog festivala.
Sve je počelo negdje 1985. godine kada dvojac Lukša Čokljat Čolo i Srđan Kera napuštaju rock grupu Crna udovica, koju su i osnovali uz Zvonka Kaitnera Doku, te osnivaju svoju novu r’n’r grupu čudna ali svakako originalna imena – Prijatelji dubrovačkog distonavanja i šperploče. Njima dvojici pridružuje se prva originalna postava, počinju i prvi koncerti, pa i komični škerci/perfomasi na njihovim nastupima, po čemu su postali poznati, omiljeni i prepoznatljivi publici. Postali su na svoj način simbol i originalnost tadašnje dubrovačke rock scene.
Uz Čolu i Keru, s njima sviraju i prolaze kroz Distonatore – tako ih skraćeno svi zovu – znani dubrovački glazbenici, evo tek nekih; prije svih Željko Lale i pok Jakša Zedniček, zatim braća Filip i Ivica Dediol, Sebastijan Vukosavić, pok Davor Erceg, Antonio Deranja, te mnogi drugi.
Sviraju osamdesetih najčešće u OKC La Bamba Lazareti, Zelenoj naranči, ali i na Stradunu, iza Domovinskog rata u Roxy –ju, a svojih 25 godina obilježili su 1. siječnja2011. koncertom na Stradunu. Znani su dubrovačkoj publici a i šire mnogi njihovi hitovi, originalne pjesme kao Kurir Ivica, Natali, Dikela, Kauboj Đoka, Leptirić.., a oduševljavali su i sa obradama znanih pjesama; Marijana, Porporela… te su njihove pjesme i danas znane i pjevane svim generacijama. Objavili su na žalost samo jedan CD/audio kazetu.
Njihov koncert u Kazalištu Marina Držića također je dio obilježavanja 40 godina postojanja Distonatora, a očekuje se svakako rock spektakl, s puno humora, škeraca i naravno sjajne glazbe pred našim prepunim kazalištem.

STRANAC / The Stranger
2026-04-12 20:00 - 22:00, 2026-04-15 18:00 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Najnovije ostvarenje francuskog majstora senzualnosti Françoisa Ozona vizualno je impresivna adaptacija Camusova Stranca.
Alžir, 1938. godine. Mladi činovnik Meursault dolazi na majčin sprovod, tijekom kojeg ne prolije ni jednu suzu. Ubrzo nakon sprovoda vraća se svojoj rutini i ulazi u ljubavni odnos s kolegicom Marie . Meursaultovu tihu svakodnevicu izbacit će iz ravnoteže njegov susjed Raymond, koji ga uvlači u sumnjive poslove. Tako će jednog sudbonosnog dana na plaži tragični događaj potpuno promijeniti njegov život.
Filmska adaptacija klasika egzistencijalističke književnosti i filozofskog koncepta o apsurdnosti ljudskog postojanja premijerno je prikazana u Veneciji.

DRAMA / The Drama
2026-04-12 20:30 - 22:15, 2026-04-15 19:30 - 20:45 | Kino Sloboda, Luža 66, Dubrovnik, Dubrovačko-neretvanska, 20000, Croatia
Novi film studija A24 u kojem glavne uloge tumače Zendaya i Robert Pattinson. Radnja prati Emmu (zaposlenicu knjižare iz Louisiane) i Charlieja (ravnatelja muzeja iz Londona), naizgled sretan, zaručeni par čiji se odnos počinje raspadati nekoliko dana prije vjenčanja, nakon niza neočekivanih otkrića. Tijekom druženja s drugim parom, odlučuju izgovoriti najgoru stvar koju su ikada napravili. Jedna ispovijed posebno uzdrma dinamiku odnosa i dovede u pitanje sve što su mislili da znaju jedno o drugome.

ITF M15 DUBROVNIK
2026-04-13 08:00 - 2026-04-19 17:00 | Tennis Center Dubrovnik, Liechtensteinov put 10, Dubrovnik, Dubrovačko-neretvanska, 20000, Croatia
Na zemljanim terenima u Gospinom polju službeno je započelo 𝐩𝐞𝐭𝐨 𝐢𝐳𝐝𝐚𝐧𝐣𝐞 𝐈𝐓𝐅 𝐌𝟏𝟓 𝐃𝐮𝐛𝐫𝐨𝐯𝐧𝐢𝐤 𝐂𝐮𝐩𝐚, turnira koji se u teniskim krugovima već profilira kao nezaobilazna i jedna od najtežih stepenica prema svjetskom vrhu. Ovogodišnje izdanje potvrđuje taj status – u Dubrovnik stižu pobjednici većih turnira i igrači koji dolaze izravno s ATP kategorije, čime je ovaj turnir ocijenjen kao jedan od najkvalitetnijih u svojoj svjetskoj seriji.
Glavni ždrijeb turnira počinje u 𝐮𝐭𝐨𝐫𝐚𝐤 𝟏2. 𝐭𝐫𝐚𝐯𝐧𝐣𝐚 𝟐𝟎𝟐𝟔., završnica je u 𝐧𝐞𝐝𝐣𝐞𝐥𝐣𝐮 𝟏𝟗. 𝐭𝐫𝐚𝐯𝐧𝐣𝐚 𝟐𝟎𝟐𝟔.
Sažmi

PERAST RANJENI BROD
2026-04-13 18:30 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Film donosi snažnu i emotivnu priču o legendarnom Jadrolinijinom brodu Perast, ali i o tragičnoj sudbini koja je u Domovinskom ratu zadesila njegovu posadu.
U floti Jadrolinije brod Perast godinama je svakodnevno plovio između Dubrovnika, Elafitskih otoka i Mljeta. Bio je mnogo više od običnog broda: njime su na otoke stizali ljudi, djeca-školarci, pisma, vijesti i namirnice. Na njegovoj palubi rađala su se prijateljstva i ljubavi, stvarale uspomene i ispisivale male životne priče stanovnika otoka. Zato su ga mnogi Mljećani nazivali jednostavno – vapor s dušom.

KILL BILL: CIJELA KRVAVA PRIČA / Kill Bill The Whole Bloody Affair/
2026-04-13 19:00 - 23:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Nevjesta je ostavljena da umre nakon što joj bivši šef i ljubavnik Bill prekine probu vjenčanja, puca joj u glavu i oduzme nerođeno dijete. Nakon buđenja iz kome, započinje nemilosrdan pohod osvete. Jednog po jednog, mora eliminirati preostale članove eskadrile zmije otrovnice prije nego što se suoči s Billom.
Cjelovita verzija filmova Kill Bill redatelja Quentina Tarantina objedinjuje Volume 1 i Volume 2 u jedinstveni, necenzurirani filmski spektakl, prikazan točno onako kako ga je autor zamislio, te uključuje i potpuno novu, dosad neviđenu anime sekvencu Podrijetlo O-Ren.

FRANZ
2026-04-13 20:00 - 22:00 | Kino dvorana Visia, Poljana Paska Miličevića 3, Dubrovnik, 20000, Croatia
Nagrađivana poljska redateljica Agnieszka Holland donosi nam jedan od svojih najambicioznijih redateljskih uradaka do danas, biografsku priču o češkoj književnoj ikoni 20. stoljeća – Franzu Kafki. Osmišljen u formi mozaične strukture, film prati trag koji je Kafta ostavio na svijet od svog rođenja u Pragu u 19. stoljeću pa sve do smrti netom nakon Prvog svjetskog rata u Beču. Film FRANZ publici će predstaviti potpuno novu perspektivu života jednog čovjeka koji se krije iza imena besmrtnog književnog diva…

PRIVATAN ŽIVOT / A Private Life
2026-04-14 18:00 - 19:30 | Kino dvorana Visia, Poljana Paska Miličevića 3, Dubrovnik, 20000, Croatia
Privatan život novo je ostvarenje renomirane francuske redateljice Rebecce Zlotowski, jedne od važnijih autorica suvremenog francuskog filma čiji filmski opus uključuje radove koji su često intimni, psihološki i fokusirani na odnose, identitet, seksualnost i obitelj.
U glavnoj ulozi nastupa Jodie Foster, a tumači parišku psihijatricu koja počinje sumnjati da jedna njena pacijentica nije počinila samoubojstvo – nego je ubijena. Opsjednuta slučajem, ona u vlastitu privatnu istragu uvlači bivšeg muža, ali i obitelj preminule pacijentice.
Ova intrigrantna kriminalistička drama premijerno je prikazana izvan konkurencije na filmskom festivalu u Cannesu.

Šah radionica za studente
2026-04-14 18:00 - 20:00 | Studentski dom, Marka Marojice 2b, Dubrovnik, Dubrovačko-neretvanska, 20000, Croatia
♟️ ŠAH ZA SVE!
Dođi, sjedni, napravi potez.
📅 Utorkom — 31.3. / 7.4. / 14.4.
🕖 18:00 – 20:00
📍 Studentski dom, učionica YX3 (3. kat)
Svi su dobrodošli, bez obzira na razinu znanja!

TAJNI AGENT / The Secret Agent
2026-04-14 20:00 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Radnja filma vodi nas u Brazil 1977. godine. Marcelo, tehnološki stručnjak u ranim četrdesetima, je u bijegu. Nadajući se ponovnom susretu sa sinom, putuje u Recife tijekom karnevala, ali ubrzo shvaća da grad nije sigurno utočište kakvo je očekivao. U neprijateljskom okruženju, Marcelo je prisiljen živjeti u tajnosti nakon što primi prijetnje od moćnog poslovnog čovjeka. Predah od opasnosti koja ga okružuje pronalazi u odnosu sa sinom, kojeg je ostavio na brigu baki i djedu.
Ali njegov je život obilježen stalnom prijetnjom da ga možda neće moći ponovno vidjeti. Njihov jedini izlaz je pokušati napustiti zemlju.

*** Nominiran za Oscara 2026. u kategorijama: najbolji film, glavni glumac, međunarodni film, casting

PROJEKT SPASITELJ / Project Hail Mary
2026-04-14 20:30 - 23:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Profesor prirodoslovlja Ryland Grace (Ryan Gosling) budi se na svemirskom brodu, svjetlosnim godinama udaljen od doma, bez ikakvog sjećanja na to tko je i kako je ondje dospio. Kako mu se pamćenje postupno vraća, počinje otkrivati svoju misiju: riješiti zagonetku tajanstvene tvari zbog koje Sunce polako odumire. Mora se osloniti na svoje znanstveno znanje i nekonvencionalne ideje kako bi spasio život na Zemlji od izumiranja… no neočekivano prijateljstvo znači da se s tim možda ipak neće morati suočiti sam.

BESPLATNA RADIONICA: KAKO SAMOSTALNO VODITI PAUŠALNI OBRT?
2026-04-15 10:00 - 14:00 | DURA Razvojna Agencija Grada Dubrovnika / Dubrovnik’s Development Agency, Branitelja Dubrovnika 15, Dubrovnik, 20000, Croatia
BESPLATNA RADIONICA: „KAKO SAMOSTALNO VODITI “PAUŠALNI” OBRT“
Želite pokrenuti vlastiti posao, ali vas plaši administrativni dio poduzetništva? DURA, u suradnji s Hrvatskim zavodom za zapošljavanje, organizira radionicu koja će vam pružiti sve potrebne alate za samostalno i uspješno vođenje paušalnog obrta.
Zašto se prijaviti? Administrativni koraci: Saznajte točno gdje, kada i kako prijaviti obavljanje paušalne djelatnosti. Financijske obveze: Naučite koliki su točni iznosi poreza, prireza i doprinosa te koji su rokovi plaćanja. Samostalno knjigovodstvo: Savladajte vođenje poslovnih knjiga, obrazaca i proces fiskalizacije računa. Poslovanje s inozemstvom: Razjasnite kako ispravno oporezivati usluge i proizvode izvan granica RH. HZZ Potpore: Dobijte informacije iz prve ruke o potporama za samozapošljavanje i vaučerima za obrazovanje.
VAŽNA NAPOMENA: Prisustvovanje ovoj radionici boduje se prilikom podnošenja zahtjeva za HZZ potporu za samozapošljavanje!
Predavačice:Nataša Bašić: Iskusna poduzetnica i računovotkinja s tridesetogodišnjom karijerom. Specijalizirana je za financijsko savjetovanje, implementaciju IT rješenja u računovodstvu te reorganizaciju poslovanja.Ana Nadramija: Stručna savjetnica za zapošljavanje pri HZZ-u koja će vam detaljno predstaviti mjere potpore i odgovoriti na sva pitanja o bespovratnim sredstvima.
Srijeda, 15. travnja 2026. u 10:00 sati Prijave: https://eventsnotebook.com/showEvent.php?id=756 Više info: mpuljas@dura.hr | 020/640-271
Projekt “Startup akademija” financiran je od strane Grada Dubrovnika.

KK Dubrovnik - Cedevita Junior
2026-04-15 18:00 - 19:30 | Sportska dvorana Gospino polje, Liechtensteinov put 10, Dubrovnik, Dubrovačko-neretvanska, 20000, Croatia
CEDEVITA JUNIOR STIŽE U GOSPINO POLJE!

Dragi navijači, u srijedu nas očekuje dvoboj 29. kola SuperSport Premijer lige u kojem u Gospinom polju dočekujemo Cedevitu Junior! Otkad ih je na klupi preuzeo glavni trener Vladimir Krstić, Vitamini su nanizali tri pobjede, slavivši redom protiv Dubrave, Dinama i Alkara. Hoće li njihov pobjednički niz biti zaustavljen na jugu Hrvatske?

Do kraja prvenstva ostalo je još samo pet utakmica od kojih je svaka važna za finalni poredak uoči završnice. Pozivamo vas da napunite tribine Gospinog polja i pomognete našim momcima u borbi za važne bodove! Utakmica je na rasporedu u srijedu, 15. travnja, s početkom u 18 sati. Vidimo se na tribinama – ajmo Dubrovnik!!

Foto: Marin Sušić / KK Cedevita Junior
#kkdubrovnik #dubrovnikbasketball

Slavica Stojan: 200 godina od tiskanja Gundulićeva „Osmana“
2026-04-15 19:00 - 20:30 | Narodna knjižnica Grad, Ulica od Puča 6, Dubrovnik, Dubrovačko-neretvanska, 20000, Croatia
U Saloči od zrcala Narodne knjižnice Grad u srijedu, 15. travnja u 19 sati održat će se predavanje posvećeno znamenitom epu „Osmana“ Ivana Gundulića.
Predavačica: Slavica Stojan
Predavanje donosi zanimljiv uvid u sadržaj i tematsku strukturu ovoga kapitalnog djela, kao i u povijesne i društvene okolnosti njegova nastanka. Poseban naglasak bit će na nedovršenosti „Osmana“, koja i danas potiče brojna pitanja i različita tumačenja među povjesničarima i proučavateljima književnosti.
Također, bit će riječi o povijesti njegova objavljivanja – „Osman“ je prvi put tiskan 1826. godine u Dubrovniku, u tiskari Antuna Martecchinija, a doznat ćete i zašto je priprema prvog izdanja trajala gotovo pola stoljeća.
Saloča od zrcala, Narodna knjižnica Grad Srijeda, 15. travnja 19:00

PEER GYNT
2026-04-15 20:00 - 21:30 | Kazalište Marina Držića, Pred Dvorom 3, Dubrovnik, 20000, Croatia
Koprodukcija Kazališta Marina Držića i Centra za kulturu Tivat
Ovaj dramski spjev u pet činova proslavljenog norveškog dramatičara Henrika Ibsena, remek-djelo svjetske književnosti, neobično i duhovito, a opet duboko istražuje čovjekove vrline, poroke i ludosti utjelovljene u liku Peera Gynta. Zasnovana na norveškom folkloru i Ibsenovim maštovitim izumima, drama prožeta pjesničkim misticizmom i romantizmom, prati svjetska lutanja glavnog junaka koji na svom putu pronalazi doslovno sve, osim sebe samoga. Kako je napisao G. B. Shaw: „Peer je svačiji junak. On na maštu djeluje isto kao što su djelovali Hamlet, Faust i Mozartov Don Juan“, a mnogi drugi su ga razložno još približavali značenju Don Quijotea ili Švejka. Ova epopeja o identitetu, bijegu od odgovornosti, potrazi za smislom i suočavanju sa samim sobom dobiva novo, aktualno značenje preoblikovano u živu, dinamičnu kazališnu formu. Redateljski pristup polazi od Ibsenova predloška, ali ga interpretira kroz suvremeni scenski jezik, fragmentiranu strukturu, snažnu vizualnost i ekspresivnu glumačku igru, otvarajući prostor za univerzalna pitanja o iluzijama, identitetu i osobnoj odgovornosti u svijetu stalnih promjena. Peer Gynt više nije samo romantični lutalica, već i figura našeg doba – rastrgan između želje za uspjehom, bijega od sebe i potrebe za istinskim susretom s drugim. Ova suvremena interpretacija Ibsenova klasika otvara dijalog između klasičnog dramskog teksta i aktualnog društvenog konteksta, istražujući nove izvedbene mogućnosti i aktualizirajući temeljna pitanja identiteta, slobode i odgovornosti. Peer Gynt tako postaje repertoarni naslov koji spaja tradiciju i suvremenost, klasični predložak i moderno kazališno mišljenje. Bez romantizacije. Bez utjehe.
Paolo Tišljarić

Studentski pub kviz
2026-04-15 20:00 - 22:30 | Studentski dom, Marka Marojice 2b, Dubrovnik, Dubrovačko-neretvanska, 20000, Croatia
Još jedna srijeda znači samo jedno — Pub Quiz u Studentskom klubu Škatula 🧠🍻
📅 15.4.
🕗 20:00
Okupi ekipu, zagrij moždane vijuge i pokaži tko nosi titulu kvizaškog šampiona 😄🔥
Bit će smijeha, napetih trenutaka i onih legendarnih “znali smo ovo!” odgovora.
A uz kviz… u Levela se kuha nešto skroz novo 👀
Stay tuned! 🍾😉
Prijave su otvorene – link u opisu profila 📲
Vaš SZDU❤️

LA GRAZIA
2026-04-15 20:15 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Mariano De Santis je predsjednik Republike Italije. Ali, nema veze ni sa jednim stvarnim predsjednikom; u potpunosti je plod autorove mašte. Udovac i katolik, ima kćer Doroteu, pravnicu poput njega. Kako se njegov mandat bliži kraju, usred nezanimljivih, dosadnih dana, pojavljuje se jedna od posljednjih dužnosti: odluka o dvije osjetljive molbe za predsjedničko pomilovanje. Ozbiljne moralne dileme, koje se isprepliću, na načine koje se čini nemogućim raspetljati, s njegovim privatnim životom. Vođen sumnjom, morat će odlučiti. I, s dubokim osjećajem odgovornosti, upravo će to učiniti ovaj izvanredni talijanski predsjednik.

PEP konferencija
2026-04-16 08:00 - 2026-04-17 17:00 | Sveučilište u Dubrovniku, Branitelja Dubrovnika 29, Dubrovnik, Dubrovačko-neretvanska, 20000, Croatia
Odgovorno komuniciranje nije samo trend, već nužni dio u vremenu kada svaka poruka u trenutku dolazi do publike i može imati dugotrajne posljedice. U takvom okruženju odgovornost u medijima i odnosima s javnošću dobiva novu težinu i postaje ključan dio profesionalnog djelovanja.
Koliko smo danas uopće svjesni tog pojma i njegove važnosti? Što zapravo znači preuzeti odgovornost u praksi te kako se s njome nositi?
Dva dana programa četvrtog izdanja PEP konferencije donose niz zanimljivih predavanja, panel-rasprava i razgovora o odgovornom komuniciranju, koje je danas jedna od ključnih tema u svijetu medija i odnosa s javnostima. Program započinje u četvrtak, 16. travnja u 17 sati, a nastavlja se u petak, 17. travnja od 10 sati na Sveučilišnom kampusu.
Ova konferencija okuplja niz istaknutih stručnjaka te poznatih lokalnih i nacionalnih profesionalca iz različitih sektora, kako bi se stavio naglasak na odgovornost, kao ključnu vrijednost unutar komunikacija, ali i šire u društvu.
Sudionike očekuju inspirativni paneli, predavanja i razgovori, a među govornicima sudjeluje niz istaknutih imena iz područja komunikacija, medija, poslovnog sektora i javnih institucija: Krešimir Macan (Manjgura), Tilda Grossel Bogdanović (Dubrovnik PartneR Agency), Luka Šipić i Ivan Perišić (Vrh Komunikacije), Valentina Mezdić (CTA Komunikacije), Jerko Trogrlić (Agencija za odnose s javnošću VAJT), Mario Jurič (reporter, urednik i voditelj – RTL), Tina Šmanjak (Fitzone.hr i Bossy), Ivana Bilić (Atlantic Grupa – Cedevita), Andrijana Biskup (glasnogovornica Policijske uprave dubrovačko-neretvanske) i Marjan Žitnik (Maritimo Recycling)
Ono što ovu konferenciju čini posebnom i drugačijom je organizacijski tim kojeg prvenstveno čine studentice i alumniji Fakulteta za medije i odnose s javnošću Sveučilišta u Dubrovniku. Kao i prethodne godine, konferenciju podržava Hrvatska udruga za odnose s javnošću (HUOJ), strukovna udruga koja okuplja stručnjake u odnosima s javnošću s ciljem unapređenja standarda struke i njezina ugleda među ključnim javnostima.
Ako te zanima kako izgleda odgovorno komuniciranje – pridruži nam se, poslušaj, razgovaraj i postani dio zajednice koja pokreće promjene. Više informacija i cjelokupan program dostupni su na službenoj stranici i Instagram profilu konferencije.
Pokrenuta od studenata, PEP konferencija i ove godine potvrđuje svoju ulogu snažne platforme za razmjenu znanja, povezivanje i inspiraciju – mjesta gdje nova generacija komunikatora ne čeka prilike, već ih stvara.
www.pepkonf.com – SLUŽBENA STRANICA KONFERENCIJE
https://www.instagram.com/pep.konf/ – INSTAGRAM PROFIL PEP KONFERENCIJE
